पदक जीतने के बाद मृणाल को सरकारी नौकरी देने का वादा किया गया था लेकिन वो वादा हवा के झोंके के साथ कही गुम हो गया। आज मृणाल अपने दैनिक जरूरतों के लिए संघर्ष कर रहे हैं। मृणाल के परिवार में छह सदस्य हैं। उनके पिता सेना की एक वर्कशॉप में मजदूर हैं और उनकी मां घरों में काम करती है। उनकी दो बड़ी बहने हैं जिनमें से एक की शादी हो गई है और दूसरी बहन की हाल ही में पुलिस में नौकरी लगी है। इतना सब होने के बावजूद मृणाल ने अपने सपने का पीछा नहीं छोड़ा है। उनका सपना है ओलंपिक में भारत के लिए पदक जीतना।